cyanic-selkie/wikianc huggingface dataset:
ซากิมิจัง
สไตล์การวาดภาพ
งานวาดของซากิมิจังจะเป็นรูปแบบกึ่งสมจริง ส่วนใหญ่จะใช้โปรแกรม Adobe Photoshop CS6 ในการวาดภาพ งานศิลปะของเธอเต็มไปด้วยเส้นที่นุ่มนวล แสงไฟที่นุ่มนวล รายละเอียดที่ซับซ้อน และการแสดงออกที่น่าดึงดูด และเธอยังได้ทำผลงานโป๊เปลือยใน Patreon ของเธออีกด้วย
พญาไชยสงคราม
พญาไชยสงคราม เป็นพระมหากษัตริย์แห่งราชวงศ์มังรายพระองค์ที่สองแห่งอาณาจักรล้านนา ทรงครองราชย์ใน พ.ศ. 1854 - 1868 พญาไชยสงครามเป็นพระราชโอรสพระองค์ที่สองในพญามังราย มีพระนามเดิมว่าเจ้าขุนคราม เสวยราชย์สืบสันตติวงศ์เป็นกษัตริย์ปกครองอาณาจักรล้านนาสืบต่อจากพระราชบิดา ในปี พ.ศ. 1860 ขณะขึ้นเสวยราชย์พระองค์มีพระชนมายุได้ 55 พรรษา พญาไชยสงครามนับเป็นปิยราชโอรส เพราะทรงเป็นเสมือนพระพาหาเบื้องขวาของพญามังรายพระราชบิดา ในการสถาปนาอาณาจักรล้านนาขึ้นในพุทธศตวรรษที่ 18 พระองค์ทรงเป็นนักรบที่เก่งกล้าสามารถ หลังจากที่ทรงมีชัยชนะต่อพญาเบิก เจ้าผู้ครองนครหริภุญชัย ในการยุทธครั้งใหญ่เมื่อปี พ.ศ. 1839 แล้วพระราชบิดาก็สถาปนาให้เป็นมหาอุปราช และโปรดพระราชทานเมืองเชียงดาวให้เป็นบำเหน็จรางวัลอีกด้วย
พระเจ้าไชยสงครามมีพระมเหสีหลายองค์ และมีพระราชโอรส 3 พระองค์ คือ เจ้าท้าวแสนพู เจ้าท้าวน้ำท่วม เจ้าท้าวงั่ว พระราชโอรสทั้งสามนี้เมื่อทรงจำเริญวัยขึ้นแล้ว พระราชบิดาได้ส่งเข้ามาเล่าเรียนศึกษาศิลปะวิทยาการและราชประเพณีในราชสำนักของพญามังรายผู้เป็นพระราชอัยกา ซึ่งพญามังรายก็ได้มีพระมหากรุณาธิคุณแก่พระราชนัดดาทั้งสามเป็นอย่างยิ่ง เมื่อพญาไชยสงครามได้ขึ้นครองราชย์สมบัติแล้ว ก็ทรงจัดการบ้านเมืองในเมืองเชียงใหม่ได้ 4 เดือน พระองค์ไม่โปรดที่จะประทับอยู่ ณ เมืองเชียงใหม่ จึงได้สถาปนาให้เจ้าท้าวแสนภูพระราชโอรสพระองค์โตขึ้นครองเมืองเชียงใหม่ ในยุคนี้เมืองเชียงใหม่ได้ลดฐานะเป็นเพียงเมืองลูกหลวง พญาไชยสงครามองค์พระประมุขทรงย้ายราชธานีไปอยู่ที่เมืองเชียงราย และทรงแต่งตั้งให้เจ้าท้าวน้ำท่วมพระราชโอรสพระองค์กลางไปครองเมืองฝาง ให้พระราชโอรสพระองค์เล็กคือเจ้าท้าวงั่วไปครองเมืองเชียงของแล้วครองราชย์ถึงปี พ.ศ. 1868
เจาะเวลาหาจิ๋นซี (นวนิยาย)
รายชื่อตัวละคร
หนึ่งในภรรยาของเซี่ยงเส้าหลง เป็นลูกศิษย์ของจ้าวป้าผู้ซึ่งเป็นเจ้าสำนักที่โด่งดังในรัฐจ้าว มีพี่สาวอีกคนหนึ่งชื่อสั่งโหย่ว จ้าวจื้อและสั้งโหย่วได้รับความช่วยเหลือในการแก้แค้นจ้าวมู่ ผู้ซึ่งเป็นตัวการให้ครอบครัวของทั้งสองพี่น้องถูกฆ่าทั้งตระกูล
ฮองเฮาแคว้นจ้าว
มารดาของอิ๋งเจิ้ง เป็นสนมของจวงเซียงอ๋อง (อิ๋งอี้เหยิน) เคยเป็นนางบำเรอของหลี่ปู้เหว่ย แต่ หลี่ปู้เหว่ย ยกให้ อิ๋งอี้เหยินเพราะนางตั้งท้องกับตน เป็นชู้กับเหล่าไหว้ สุดท้ายถูกจ้าวผานสั่งฆ่า
เดิม เหลียนจิ้ง เคยเป็นคนรักของ อูถิงฟาง จนกระทั่ง เซี่ยงเส้าหลง ปรากฏตัว จึงทำให้ อูถิงฟาง ตีตนออกห่าง เพราะนางเริ่มมีใจให้ เซี่ยงเส้าหลง เหลียนจิ้ง เดิมเป็นคนสนิทของ จ้าวมุ หลังจากพ่ายแพ้การประลองกับ เซี่ยงเส้าหลง เขาได้ถูก เซี่ยงเส้าหลง ฟันเอ็นมือขวาขาด จึงทำให้เขาถูก จ้าวมุ ไล่ออก แล้วพเนจรไปตามประสาคนพิการ จนกระทั่งได้พบกับ เหล่าไหว้ มือกระบี่ซ้าย จึงขอฝากตัวเป็นศิษย์ เหลียนจิ้ง ยอมทำเรื่องอัปยศทุกอย่าง เพื่อที่จะได้เป็นศิษย์ของ เหล่าไหว้ แม้กระทั่งยอมวางยา อูถิงฟาง เพื่อให้ เหล่าไหว้ ย่ำยี จนกระทั่งได้เป็นศิษย์ของเหล่าไหว้ เรียนวิชาจนสำเร็จ เขาก็ได้สังหาร เหล่าไหว้ เพื่อแก้แค้นให้ ถิงฟาง และ เหลียนจิ้ง ก็ได้เปลี่ยนชื่อเป็น เหล่าไหว้ เสียเอง หลังจากนั้นเขาได้เข้ามารับใช้ หลี่ปู้เหว่ย และแอบคบชู้กับ ไทเฮาจูจี จนได้รับการเลื่อนบรรดาศักดิ์เป็น อ๋องฉางซุ๊น และสุดท้าย ทั้งเขาและไทเฮาจูจี ถูกฮ่องเต้อิ๋งเจิ้ง (จ้าวผาน) สั่งสังหารทั้งสามคนพ่อแม่ลูก
ศูนย์ประวัติศาสตร์มาเก๊า
ศูนย์ประวัติศาสตร์มาเก๊า หมายถึงสิ่งก่อสร้างและจัตุรัสต่าง ๆ กว่า 20 แห่ง ที่ตั้งอยู่ในเขตบริหารพิเศษมาเก๊า ประเทศสาธารณรัฐประชาชนจีน ได้รับจดทะเบียนเป็นมรดกโลก สิ่งก่อสร้างส่วนมากที่เป็นมรดกโลกนั้นเป็นสิ่งก่อสร้างที่เป็นการผสมผสานกันระหว่างสถาปัตยกรรมของเจ้าอาณานิคมโปรตุเกสกับวัฒนธรรมตะวันออกแบบจีน
ข้อกำหนดและหลักเกณฑ์ในการพิจารณาให้เป็นแหล่งมรดกโลก
สิ่งก่อสร้างสำคัญทางประวัติศาสตร์ในมาเก๊าได้จดทะเบียนเป็นมรดกโลกโดยเป็นแหล่งมรดกโลกลำดับที่ 31 ของประเทศจีน ภายใต้ชื่อว่า "ศูนย์ประวัติศาสตร์มาเก๊า" ในการประชุมคณะกรรมการมรดกโลกสมัยสามัญครั้งที่ 29 เมื่อปี พ.ศ. 2548 ที่เมืองเดอร์บัน ประเทศแอฟริกาใต้ ด้วยข้อกำหนดและหลักเกณฑ์ในการพิจารณา ดังต่อไปนี้
กีฬากรีฑาในโอลิมปิกฤดูร้อน 1980
กีฬากรีฑาในโอลิมปิกฤดูร้อน 1980 จัดแข่งขันที่มอสโก สหภาพโซเวียต แข่งขัน 38 ประเภท
วัดทิพพาวาส
วัดทิพพาวาส เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงลำปลาทิว เขตลาดกระบัง กรุงเทพมหานคร ที่ตั้งวัดมีเนื้อที่ 20 ไร่ อาณาเขตทิศเหนือติดต่อกับที่ธรณีสงฆ์ ทิศตะวันออกติดต่อกับลำรางข้างวัดทิพพาวาส ทิศใต้ติดต่อกับซอยฉลองกรุง 53 และทิศตะวันตกติดต่อกับคลองลำกอไผ่ วัดยังมีที่ธรณีสงฆ์ 1 แปลง มีเนื้อที่ 36 ไร่ 92 ตารางวา
วัดทิพพาวาสสร้างขึ้นเมื่อ พ.ศ. 2429 ไม่มีประวัติเกี่ยวกับผู้สร้างวัด ประชาชนนิยมเรียกชื่อตามภูมิประเทศที่ตั้งวัดว่า วัดลำกอไผ่ เนื่องจากที่คลองลำกอไผ่มีกอไผ่กอหนึ่งมองเห็นได้แต่ไกล และบางคนเรียกอีกชื่อหนึ่งว่า วัดต้นไทร เนื่องจากมีต้นไทรใหญ่อยู่ในบริเวณวัดมองเห็นได้แต่ไกลเช่นกัน วัดได้รับพระราชทานวิสุงคามสีมาเมื่อวันที่ 4 เมษายน พ.ศ. 2432 ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2490 และให้ราชการสร้างโรงเรียนระดับประถมศึกษาในที่ดินเนื้อที่ประมาณ 2 ไร่ และได้ให้ที่ดินสร้างสถานีอนามัยอีกประมาณ 1 ไร่
อาคารเสนาสนะสำคัญได้แก่ อุโบสถ กว้าง 9.60 เมตร ยาว 16.50 เมตร ทรงไทยโบราณ เครื่องบนเป็นไม้สักทั้งหมด กุฏิสงฆ์ จำนวน 8 หลัง หอสวดมนต์ และศาลาการเปรียญ
บริเวณรอบวัดมีชาวมอญอาศัยอยู่เป็นจำนวนมาก สันนิษฐานว่าชาวมอญบริเวณวัดทิพพาวาสคงอพยพเข้ามาในสมัยของเจ้าพระยามหาโยธา (เจ่ง คชเสนี) ในระยะแรกตั้งถิ่นฐานอยู่ที่พระประแดง (จังหวัดสมุทรปราการ) จากนั้นส่วนหนึ่งได้ย้ายมาตั้งถิ่นฐานบริเวณนี้ ในช่วงวันสงกรานต์ ชุมชนจะจัดให้มีประเพณีสงกรานต์แบบมอญขึ้นที่วัดเป็นประจำทุกปี นอกจากการทำบุญสรงน้ำพระแล้วยังมีการเล่นสะบ้าอีกด้วย
อนุชา สะสมทรัพย์
นายอนุชา สะสมทรัพย์ (เกิด 2 มีนาคม พ.ศ. 2497) อดีตสมาชิกสภาผู้แทนราษฎรนครปฐม เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันเป็นรองหัวหน้าพรรคชาติไทยพัฒนา
ประวัติ
อนุชา สะสมทรัพย์ เกิดเมื่อวันที่ 2 มีนาคม พ.ศ. 2497 ที่ตำบลห้วยจรเข้ อำเภอเมือง จังหวัดนครปฐม เป็นบุตรของนายประเสริฐ และนางสุนีย์ สะสมทรัพย์ มีพี่น้อง 3 คน ได้แก่ สำเร็จการศึกษา บริหารธุรกิจบัณฑิต สาขาการจัดการทั่วไป มหาวิทยาลัยราชภัฏสวนดุสิต และศิลปศาสตรมหาบัณฑิต สาขาสังคมศาสตร์เพื่อการพัฒนา มหาวิทยาลัยราชภัฏนครปฐม สมรสกับนางสุมลรัตน์ มีบุตร 4 คน
งานการเมือง
ดำรงตำแหน่งสมาชิกวุฒิสภา ชุดปี พ.ศ. 2549 ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งอีกครั้งในปี พ.ศ. 2554 สังกัดพรรคเพื่อไทย
เขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติไทยพัฒนา แต่ไม่ได้รับเลือกตั้ง
เขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคชาติไทยพัฒนา และได้รับการเลือกตั้งด้วยคะแนน 36,422 คะแนน
สมาชิกสภาผู้แทนราษฎร
อนุชา สะสมทรัพย์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
เควิน รอสส์
เควิน รอสส์ (Kevin Ross; 27 กรกฎาคม ค.ศ. 1980 – ) เจ้าของฉายา นักฆ่าวิญญาณ เป็นนักมวยไทย และอดีตนักต่อสู้แบบผสมชาวอเมริกัน (ของการต่อสู้ระดับอาชีพหนึ่งครั้ง) ปัจจุบัน เขาได้รับการจัดให้อยู่ในอันดับ 14 ของมวยไทยสภามวยโลกในรุ่นซูเปอร์ไลท์เวท (140 ปอนด์, 63.503 กก.) ท่ามกลางความสำเร็จที่ยาวไกลของเควิน คือการชนะการแข่งรายการมวยไทยสภามวยโลกในรุ่นซูเปอร์ไลท์เวท (140 ปอนด์), ชนะการแข่งชิงแชมป์สหรัฐอเมริกา ของมวยไทยสภามวยโลกในรุ่นเวลเตอร์เวท (147 ปอนด์), ชนะการแข่งรายการฟีดัมชิงแชมป์เม็กซิโกในรุ่นเวลเตอร์เวท และชนะการแข่งรายการสหพันธ์มวยไทยแห่งสหรัฐอเมริกา ซึ่งปัจจุบันเขากำลังฝึกฝีมืออยู่ที่คอมแบทสปอร์ตอะคาเดมี ในดับลิน รัฐแคลิฟอร์เนีย
นอกจากนี้ เขายังได้รับการจัดให้อยู่ในอันดับที่ 10 ของนักมวยคิกบ็อกเซอร์รุ่นเฟเธอร์เวท ตั้งแต่เดือนกันยายน ค.ศ. 2014 โดยเว็บไซต์คอมแบตเพรส
จักรพรรดิถังเสฺวียนจง
จักรพรรดิถังเสฺวียนจง (, ค.ศ. 685–762) จักรพรรดิองค์ที่ 6 แห่งราชวงศ์ถัง เป็นโอรสในจักรพรรดิถังรุ่ยจง มีพระนามเดิมว่า หลี่หลงจี
สิ่งแรกที่กระทำคือกวาดล้างขุมกำลังขององค์หญิงไท่ผิง นำพาสันติสุขกลับคืนมาอีกครั้ง ตลอด 32 ปีในรัชสมัย ทรงปฏิรูปการปกครองกวาดล้างขุนนางกังฉิน ทรงทำให้ฉางอานกลายเมืองศูนย์กลางของโลกในขณะนั้น ประชากรในเมืองฉางอานสูงกว่า 1 ล้านคน เป็นปลายทางของเส้นทางสายไหม และยังเป็นจุดหมายปลายทางของพวกพ่อค้าชาวตะวันตก ต้าถังในรัชสมัยของพระองค์เจริญรุ่งเรือง เต็มไปด้วยนักดนตรี นักประพันธ์ เจริญด้วยวรรณกรรม วรรณคดีมากมาย สังคมสงบสุข พระบารมีแผ่ขยายไปกว้างไกล ประวัติศาสตร์ยุคนี้ได้รับการขนานนามว่า ปฐมศักราชแห่งความรุ่งโรจน์ นอกจากนี้ยังมีนักศึกษาต่างชาติพากันหลั่งไหลเข้ามาเรียนรู้ในแผ่นดินต้าถังตลอดไม่ขาดสาย ฉางอานเมืองหลวงของต้าถังในขณะนั้น กลายเป็นศูนย์กลางทางเศรษฐกิจและวัฒนธรรมของโลกมีความเจริญในทุก ๆ ด้าน
แบบอย่างนักปกครองที่ดี
หลังจากที่จักรพรรดิถังเสวียนจงทรงครองราชย์ได้ไม่นานพระองค์ตั้งพระทัยว่าจะนำพาต้าถังกลับไปสู่ความรุ่งโรจน์อีกครั้ง ดังเช่นสมัย จักรพรรดิถังไท่จง พระองค์ทรงทราบว่าหยางฉงเป็นผู้มากความสามารถ พระองค์จึงเชิญหยางฉงเข้ามารับราชการ กษัตริย์ถังเสวียนจงทรงไว้วางพระทัยในหยางฉงมาก มีครานึ่งหยางฉงถวายฎีกาเรื่องเลื่อนขั้นขุนางชั้นผู้น้อย หยางฉงถวายไปอยู่หลายครั้ง จักรพรรดิถังเสวียนจงก็ไม่ตอบสนอง พอขันทีถาม กษัตริย์ถังเสวียนจงจึงตอบ "ข้าตั้งหยางฉงเป็นอัครมหาเสนาบดี ก็หวังจะได้ใช้งาน เรื่องเล็กน้อยดั่งการเลื่อนขึ้นขุนนางเพียงเท่านี้เขาย่อมตัดสินใจเองได้ เหตุใดจึงต้องรายงานข้าด้วยเล่า" เมื่อหยางฉงทราบความนี้ก็รู้สึกซาบซึ้งในพระทัยเป็นล้นพ้น และตั้งใจรับใช้กษัตริย์องค์นี้เพิ่มขึ้นเป็นทวีคูณ บ้านเมืองภายใต้การบริหารของขุนนางที่ดีอย่าง หยางฉง และจ่าวจิ่งหลิงที่รับใช้จักรพรรดิถังเสวียนจงก็เจริญเฟื่องฟูขึ้นเรื่อย ๆ ตามลำดับ จนทำให้ราชวงศ์ถังก้าวเข้าสู่ยุครุ่งเรืองถึงขีดสุด
ความหายนะเบื้องหลังความรุ่งเรือง
แต่แล้วในปลายรัชสมัย เนื่องจากบ้านเมืองสงบสุขเป็นเวลานาน ถังเสวียนจงค่อยวางมือจากราชกิจ ปี 744 นับแต่รับตัวหยางอวี้หวนเป็นสนมกุ้ยเฟยไว้ข้างกาย ก็ลุ่มหลงกับการเสพสุขในบั้นปลาย ทอดทิ้งภารกิจบริหารราชการแผ่นดิน จนเป็นโอกาสให้เสนาบดีหลี่หลินฝู่（李林甫）เข้ากุมอำนาจ แสวงหาอำนาจส่วนตน คอยกีดกันขุนนางและนายทัพที่มีความดีความชอบ ริดรอนขุมกำลังจากส่วนกลางในที่ไม่ใช่พรรคพวกตน ขณะที่ให้การสนับสนุนแม่ทัพชายแดนที่มาจากกลุ่มชนเผ่าภายนอก เนื่องจากในช่วงเวลาดังกล่าวเกิดภาวะตึงเครียดตามแนวชายแดนกับทิเบต ทูเจี๋ยว์ เกาหลี และน่านเจ้าทางภาคใต้ กำลังทหารรับจ้างที่ต้องประจำอยู่ตามแนวพรมแดนมีจำนวนมากขึ้น แม่ทัพชายแดนจึงกุมอำนาจเด็ดขาดทางทหารไว้ได้ หลังจากหลี่หลินฝู่เสียชีวิต หยางกั๋วจง（杨国忠）ญาติผู้พี่ของสนมหยางกุ้ยเฟยได้ขึ้นเป็นเสนาบดีแทน แต่กลับเลวร้ายยิ่งกว่า ด้วยถืออำนาจบาตรใหญ่ ฉ้อราษฎร์บังหลวง การโกงกินของขุนนางทำให้ระบบการจัดสรรที่นาและการเกณฑ์ทหารล้มเหลว กำลังทหารอ่อนโทรมลง ช่วงเวลาดังกล่าว เกิดเหตุขัดแย้งจากการแย่งชิงอำนาจระหว่างหยางกั๋วจงเสนาบดีคนใหม่กับอันลู่ซัน（安禄山）แม่ทัพชายแดนภาคตะวันออกเฉียงเหนือ เป็นเหตุให้อันลู่ซันหาเหตุยกกำลังบุกเข้านครฉางอัน ถังเสวียนจงและหยางกุ้ยเฟยหลบหนีลงใต้ ระหว่างทางบรรดานายทหารที่โกรธแค้นพากันจับตัวหยางกั๋วจงสังหารเสีย จากนั้นบีบบังคับให้ถังเซวียนจงประหารหยางกุ้ยเฟย จากนั้นเดินทัพต่อไปถึงแดนเสฉวน ขณะเดียวกัน รัชทายาทหลี่เฮิง（李亨）หลบหนีไปถึงหลิงอู่ (ปัจจุบันอยู่ในมณฑลหนิงเซี่ย) ก็ได้รับการสนับสนุนให้ขึ้นครองราชย์ต่อมา พระนามว่า ถังซู่จง ฝ่ายกองกำลังกบฏเมื่อได้ชัย ก็เข้าปล้นชิงทรัพย์สินราษฎร ปี 757 เกิดการแตกแยกภายใน อันลู่ซันถูกชิ่งซี่ว์（庆绪）บุตรชายสังหาร ทัพถังได้โอกาสยกกำลังบุกยึดนครฉางอันและลั่วหยางกลับคืนมา แต่แล้วในปี 758 สื่อซือหมิง（史思明）ขุนพลเก่าของอันลู่ซันก่อการอีกครั้ง ที่เมืองฟั่นหยาง (ปักกิ่ง) สังหารอันชิ่งซี่ว์ จากนั้นบุกยึดนครลั่วหยางได้อีกครั้ง ปี 761 ระหว่างยกกำลังบุกฉางอันถูกเฉาอี้（朝义) บุตรชายสังหารเช่นกัน เป็นเหตุให้กองกำลังระส่ำระสาย ทัพถังได้โอกาสร่วมกับกองกำลังของชนเผ่าหุยเหอ（回纥）ตีโต้กลับคืน เฉาอี้พ่ายแพ้ฆ่าตัวตาย เหตุวิกฤตจากกบฏอันลู่ซันและสื่อซือหมิง ตั้งแต่ปี 755 – 763 จึงกล่าวได้ว่าสงบราบคาบลง ความเสียหายร้ายแรงที่เกิดจากการกบฏครั้งนี้ เป็นเหตุให้ยุคทองของราชวงศ์ถังดับวูบลง อย่างไม่อาจฟื้นคืนกลับคืนมาเช่นเมื่อครั้งก่อนเก่าได้อีก
พระบรมวงศานุวงศ์
685762
เอ็ดเวิร์ด เบลลามี
เมื่ออายุได้ 25 ปี เบลลามีป่วยเป็นวัณโรคและไปรักษาตัวที่ฮาวาย เมื่อกลับมาเขาหันมาทำงานเป็นนักเขียน ในปี ค.ศ. 1882 เขาแต่งงานกับเอ็มมา ออกัสตา แซนเดอร์สัน ทั้งคู่มีบุตรด้วยกัน 2 คน เบลลามีเสียชีวิตด้วยวัณโรคในปี ค.ศ. 1898 บ้านที่เขาอาศัยอยู่ตั้งแต่เด็กในเมืองชิกาพีได้รับการประกาศให้เป็นสิ่งสำคัญทางประวัติศาสตร์แห่งชาติในปี ค.ศ. 1971
เบลลามีมีผลงานที่สำคัญคือนวนิยายแนววิทยาศาสตร์เรื่อง มองกลับ (Looking Backward) ตีพิมพ์ในปี ค.ศ. 1888 มีเนื้อหาเกี่ยวกับประเทศสหรัฐอเมริกาในอนาคต (ค.ศ. 2000) ซึ่งเป็นสังคมในอุดมคติ เขาสนับสนุนแนวคิดสังคมนิยม (เบลลามีใช้คำว่า nationalism–ไม่ได้เกี่ยวข้องกับชาตินิยม ) อุตสาหกรรมในการแก้ปัญหาทุนนิยม การใช้ "กองทัพอุตสาหกรรม" ในการขับเคลื่อนเศรษฐกิจและสังคม รวมถึงสะท้อนความทุกข์ยากและความเหลื่อมล้ำทางสังคมในศตวรรษที่ 19 นิยายเรื่องนี้ได้รับการตอบรับดีมาก เป็นรองแค่ Uncle Tom's Cabin ของแฮเรียต บีเชอร์ สโตว์และ Ben-Hur: A Tale of the Christ ของลิว วอลเลซ และก่อให้เกิดกระแส Nationalist Clubs ซึ่งเป็นกลุ่มคนที่สนับสนุนแนวคิดของนิยายเรื่องนี้ในช่วงปลายทศวรรษ 1880
วันชาติ (ประเทศญี่ปุ่น)
วันชาติ เป็นวันหยุดราชการในประเทศญี่ปุ่น ซึ่งจัดขึ้นเป็นประจำทุกปีตรงกับวันที่ 11 กุมภาพันธ์ ในวันนี้ ชาวญี่ปุ่นเฉลิมฉลองการก่อตั้งชาติและเชื้อสายจักรพรรดิตามจักรพรรดิในตำนานพระองค์แรก จิมมุ ผู้ซึ่งได้สร้างเมืองหลวงขึ้นที่ยาโมโตะ เมื่อ 660 ปีก่อนคริสตกาล
ประวัติ
ด้วยการเดินขบวนและการเฉลิมฉลองขนาดใหญ่ วันจักรพรรดินี้จึงได้รับการพิจารณาว่าเป็นหนึ่งในสี่วันหยุดใหญ่ในญี่ปุ่น
เนื่องจากการเชื่อในตำนานชินโตและการสนับสนุนชนชั้นสูงของญี่ปุ่น วันจักรพรรดินี้จึงถูกยกเลิกไปหลังสงครามโลกครั้งที่สองยุติ และวันที่ 11 กุมภาพันธ์ ยังเป็นวันที่พลเอกดักลาส แมคอาเธอร์ได้รับรองฉบับร่างของแบบรัฐธรรมนูญใน ค.ศ. 1946
วันหยุดเพื่อเป็นการระลึกถึงได้ถูกจัดขึ้นมาอีกครั้งเป็นวันตั้งชาติใน ค.ศ. 1966 ซึ่งถึงแม้ว่าจะลดการอ้างถึงจักรพรรดิลงอย่างมากแล้วก็ตาม วันตั้งชาติยังคงเป็นวันสำหรับแสดงความรักชาติในช่วงคริสต์ทศวรรษ 1950
ภาคราชชาฮี
ราชชาฮี (রাজশাহী) เป็นหนึ่งในแปดภาคของประเทศบังกลาเทศ มีเนื้อที่ 18,174.4 ตารางกิโลเมตร (7,017.2 ตารางไมล์) และมีประชากรจำนวน 18,484,858 คน ตามสำมะโนประชากร พ.ศ. 2554 ภาคราชชาฮีประกอบด้วย 8 อำเภอ 70 ตำบล และ 1,092 สภาชนบท
เจเคเอ็น โกลบอล กรุ๊ป
บริษัท เจเคเอ็น โกลบอล กรุ๊ป จำกัด (มหาชน) เป็นบริษัทผลิตรายการโทรทัศน์ ภาพยนตร์ ให้บริการเวลาเพื่อโฆษณาและประชาสัมพันธ์สินค้าทางสถานีโทรทัศน์ของทางกลุ่มบริษัท จำหน่ายผลิตภัณฑ์เสริมอาหาร เป็นเจ้าของลิขสิทธิ์เนื้อหารายการประเภทซีรีส์ การ์ตูน สารคดี จากหลากหลายประเทศ เช่น เกาหลีใต้ อินเดีย จีน ฟิลิปปินส์ และสหรัฐ จำหน่ายเป็นลิขสิทธิ์ให้กับผู้ประกอบธุรกิจสถานีโทรทัศน์ทุกระบบ รวมถึงผ่านระบบวีดิทัศน์ตามคำขอ และชุดความบันเทิงภายในบ้านอย่างดีวีดีและบลูเรย์ รวมถึงเป็นเจ้าขององค์การนางงามจักรวาล ซึ่งเป็นผู้จัดการประกวด 3 เวที คือ นางงามจักรวาล มิสยูเอสเอ และมิสทีนยูเอสเอ
ปัจจุบัน เจเคเอ็น โกลบอล กรุ๊ป มีบริษัทย่อยที่ถือหุ้น 100% จำนวน 5 บริษัท คือ บริษัท เจเคเอ็น แชนเนล จำกัด, บริษัท เจเคเอ็น ไอเอ็มซี จำกัด, บริษัท เจเคเอ็น โนว์เลดจ์ จำกัด, บริษัท เจเคเอ็น นิวส์ จำกัด และบริษัท เจเคเอ็น เบสท์ ไลฟ์ จำกัด ซึ่งเป็นผู้ได้รับใบอนุญาตออกอากาศสถานีโทรทัศน์ภาคพื้นดินระบบดิจิทัลช่องเจเคเอ็น 18 นอกจากนี้ยังมีบริษัทย่อยที่จัดตั้งขึ้นตามกฎหมายของรัฐเดลาแวร์ในสหรัฐ เพื่อดำเนินงานในนามองค์กรนางงามจักรวาล โดยถือหุ้นผ่าน เจเคเอ็น เมตาเวิร์ส อิงค์ (JKN Metaverse, Inc.) ได้แก่ JKN Universe, LLC., JKN Universe FranchCo, LLC., Miss USA BR Productions, LLC., MUO Productions, LLC. และ Miss USA Productions OH, LLC.
ประวัติ
เจเคเอ็น โกลบอล กรุ๊ป จดทะเบียนก่อตั้งเป็นบริษัทจำกัดในชื่อ บริษัท เอสทีจีซีพี จำกัด เมื่อวันที่ 7 พฤษภาคม พ.ศ. 2556 โดยแอน - จักรพงษ์ จักราจุฑาธิบดิ์ ด้วยทุนจดทะเบียนเริ่มต้น 1,000,000 บาท มีสำนักงานตั้งอยู่ที่อาคารเจเคเอ็น แกลเลอรี่ ศาลายา ถนนบรมราชชนนี อำเภอสามพราน จังหวัดนครปฐม เริ่มแรกบริษัทดำเนินธุรกิจจำหน่ายสินค้าและผลิตภัณฑ์ อาทิ ดีวีดีชุดเสื้อยิ้มให้พ่อ, น้ำดื่มตราภัทรพัฒน์ เป็นต้น ซึ่งเป็นสินค้าภายใต้สิทธิ์ของ "บริษัท เจเคเอ็น แลนด์มาร์ค จำกัด" (เดิมชื่อ "บริษัท เอสทีวีดีโอ จำกัด", "บริษัท เอสที แกรนด์ คอร์ปอเรชั่น จำกัด" และ "บริษัท เอสทีจี มัลติมีเดีย จำกัด" ตามลำดับ) หลังจากนั้นได้เปลี่ยนมาทำธุรกิจอสังหาริมทรัพย์ โดยมีการเปลี่ยนชื่อเป็น บริษัท เจเคเอ็น ลิฟวิ่ง จำกัด เมื่อวันที่ 21 กุมภาพันธ์ พ.ศ. 2557 จนเมื่อประเทศไทยอยู่ในช่วงประมูลโทรทัศน์ภาคพื้นดินระบบดิจิทัล จึงได้ดำเนินการรับซื้อลิขสิทธิ์เนื้อหาของเจเคเอ็น แลนด์มาร์ค มาตั้งแต่เดือนมีนาคมปีเดียวกัน และเปลี่ยนชื่อบริษัทเป็น บริษัท เจเคเอ็น โกลบอล มีเดีย จำกัด ในวันที่ 30 พฤษภาคม ปีเดียวกัน
ต่อมาในวันที่ 15 มิถุนายน พ.ศ. 2559 ผู้ถือหุ้นมีมติแปรสภาพเจเคเอ็น โกลบอล มีเดีย เป็นบริษัทมหาชนจำกัดในชื่อ บริษัท เจเคเอ็น โกลบอล มีเดีย จำกัด (มหาชน) เพื่อระดมทุนสาธารณะโดยการเสนอขายหุ้นใหม่แก่ประชาชนทั่วไปเป็นครั้งแรก และจดทะเบียนในตลาดหลักทรัพย์ เอ็ม เอ ไอ ในชื่อหลักทรัพย์ JKN และเริ่มซื้อขายมาตั้งแต่วันที่ 30 พฤศจิกายน พ.ศ. 2560
ต่อมาในกลางปี พ.ศ. 2561 เจเคเอ็น โกลบอล มีเดีย ได้เริ่มออกอากาศรายการโทรทัศน์ของซีเอ็นบีซี ในนาม เจเคเอ็นซีเอ็นบีซี เป็นครั้งแรก หลังจากได้รับลิขสิทธิ์จากเอ็นบีซียูนิเวอร์แซลเมื่อเดือนพฤศจิกายน พ.ศ. 2559 ก่อนเริ่มทำรายการข่าวภาคภาษาไทยในช่วงกลางปี พ.ศ. 2562 จนถึงปัจจุบัน โดยช่วง 3 เดือนแรกออกอากาศทางช่องจีเอ็มเอ็ม 25 ก่อนเปิดออกอากาศผ่านเว็บไซต์ในปี พ.ศ. 2563 เป็นเวลา 9 เดือน หลังจากนั้นได้ย้ายเข้าไปออกอากาศทางช่องเจเคเอ็นทีวี และจากการเติบโตของเจเคเอ็น โกลบอล มีเดีย อย่างต่อเนื่อง ในวันที่ 12 พฤศจิกายน ปีเดียวกัน เจเคเอ็น โกลบอล มีเดีย จึงได้ย้ายเข้าไปจดทะเบียนในตลาดหลักทรัพย์แห่งประเทศไทย เพื่อเปิดโอกาสให้นักลงทุนสถาบันเข้ามาลงทุนในหลักทรัพย์ของตนในระยะยาว
ต่อมาในวันที่ 8 มีนาคม พ.ศ. 2564 เจเคเอ็น โกลบอล มีเดีย ได้เข้าควบคุมการออกอากาศช่องนิว 18 ก่อนที่ในวันที่ 9 เมษายน ปีเดียวกัน เจเคเอ็นจะเข้าซื้อหุ้นสามัญจดทะเบียนของบริษัท ดีเอ็น บรอดคาสต์ จำกัด ผู้รับใบอนุญาตของช่องนิว 18 รวมถึงอาคารสำนักงานของช่องและอุปกรณ์การออกอากาศทั้งหมดจากกลุ่มผู้บริหารของเดลินิวส์ คิดเป็นมูลค่า 1,060,000,000 บาท ทำให้ดีเอ็น บรอดคาสต์ กลายเป็นบริษัทย่อยของเจเคเอ็น โดยจะมีการเปลี่ยนชื่อบริษัทผู้รับใบอนุญาต และจะมีการเปลี่ยนชื่อสถานีเป็น "เจเคเอ็น 18" โดยไม่มีการปลดพนักงานเดิมออก โดยแอนได้ถ่ายทอดสดแถลงผ่านทางเฟซบุ๊กของตัวเองเมื่อช่วงค่ำของวันที่ 9 เมษายน และในวันที่ 19 เมษายน เจเคเอ็นได้ประกาศแผนการตลาดของตนในรูปแบบใหม่เป็น "Content Commerce Company" โดยดึงเนื้อหาที่ตรงกับกลุ่มผู้บริโภคมาต่อยอดสู่ธุรกิจพาณิชย์ และใช้ช่องเจเคเอ็น 18 เป็นช่องทางสนับสนุนเพิ่มเติม
ในวันที่ 29 เมษายน พ.ศ. 2565 ที่ประชุมสามัญผู้ถือหุ้นได้ลงมติเปลี่ยนชื่อบริษัทเป็นชื่อปัจจุบันคือ บริษัท เจเคเอ็น โกลบอล กรุ๊ป จำกัด (มหาชน) รวมถึงเปลี่ยนแปลงตราสัญลักษณ์ และย้ายอาคารสำนักงานใหญ่ไปยังอาคารเจเคเอ็น เอ็มไพร์ เลขที่ 818 หมู่ 2 ซอยแบริ่ง 19 ตำบลสำโรงเหนือ อำเภอเมืองสมุทรปราการ จังหวัดสมุทรปราการ จากนั้นได้จดทะเบียนเปลี่ยนแปลงตามมติดังกล่าวต่อกรมพัฒนาธุรกิจการค้า กระทรวงพาณิชย์ เมื่อวันที่ 2 พฤษภาคม และเปลี่ยนแปลงชื่อบริษัทในตลาดหลักทรัพย์แห่งประเทศไทยโดยไม่เปลี่ยนชื่อย่อเมื่อวันที่ 10 พฤษภาคม
หลังจากนั้นในวันที่ 8 สิงหาคม เจเคเอ็นได้ทำสัญญาเข้าซื้อกิจการทั้งหมดขององค์การนางงามจักรวาล ซึ่งประกอบด้วย JKN Universe, LLC. (เดิมชื่อ IMG Universe, LLC.), JKN Universe FranchCo, LLC. (เดิมชื่อ IMG Universe FranchCo, LLC.), Miss USA BR Productions, LLC., MUO Productions, LLC. และ Miss USA Productions OH, LLC. จากกลุ่มเอนเดฟเวอร์ของสหรัฐ ซึ่งถือหุ้นในทางอ้อมผ่านไอเอ็มจี มูลค่ารวมของกิจการดังกล่าวไม่เกิน 800,000,000 บาท โดยเจเคเอ็น โกลบอล กรุ๊ป ถือหุ้นผ่านทางเจเคเอ็น เมตาเวิร์ส อิงค์ (JKN Metaverse, Inc.) ซึ่งเป็นบริษัทย่อยที่เจเคเอ็นจัดตั้งขึ้นตามกฎหมายของรัฐเดลาแวร์ในสหรัฐ ตามมติที่ประชุมคณะกรรมการของเจเคเอ็นเมื่อวันที่ 27 มิถุนายน ทั้งนี้ กระบวนการชำระเงินเสร็จสมบูรณ์ในวันที่ 25 ตุลาคม และได้รับโอนหุ้นทั้งหมดมาเมื่อวันที่ 4 พฤศจิกายน ทำให้เจเคเอ็นกลายเป็นผู้ถือลิขสิทธิ์การประกวด นางงามจักรวาล, มิสยูเอสเอ และมิสทีนยูเอสเอ มาจนถึงปัจจุบัน
จักรพรรดิถังซู่จง
สมเด็จพระจักรพรรดิซู่จง (, ค.ศ. 711-762) จักรพรรดิองค์ที่ 9 แห่งราชวงศ์ถัง มีพระนามเดิมว่าองค์ชายหลี่เฮิง (李亨) ประสูติเมื่อปี ค.ศ. 711 (พ.ศ. 1254)
จักรพรรดิถังซู่จง ขึ้นครองราชย์แทนจักรพรรดิถังเสวียนจง พระราชบิดาที่ถูกเหล่านายทหารและขุนนางข้าราชการโค่นราชบัลลังก์ ในรัชกาลนี้มีกบฏอันลู่ซัน และขันทีคนสำคัญคือหลี่ ฝู่กั๋ว งานราชกิจต่าง ๆ ต้องผ่านหลี่ ฝู่กั๋ว
ในปี ค.ศ. 762 (พ.ศ. 1305) หลี่ ฝู่กั๋วได้ปลงพระชนม์ฮองเฮาจางของถังซู่จง หลังจากนั้นได้ไม่นานถังซู่จงก็สวรรคตลงขณะพระชนม์ได้ 51 พรรษา หลังจากครองราชย์ได้ 18 ปี หลี่ ฝู่กั๋วได้ยกองค์รัชทายาทหลี่อวี่ขึ้นทรงราชย์เป็นจักรพรรดิถังไต้จง
พระบรมวงศานุวงศ์
711762
วัดทุ่งเศรษฐี (กรุงเทพมหานคร)
วัดทุ่งเศรษฐี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอกไม้ เขตประเวศ กรุงเทพมหานคร อยู่ใกล้กับมหาวิทยาลัยรามคำแหง 2
เดิมบริเวณที่ตั้งวัดนั้นเป็นท้องนาซึ่งชาวบ้านทำนาได้ผลดีจนเรียกกันติดปากว่า ทุ่งเศรษฐี เมื่อ พ.ศ. 2528 นางแสวง พัตบุญมา ได้มีจิตศรัทธาบริจาคที่นาเนื้อที่ 18 ไร่ 81 ตารางวา เพื่อถวายให้เป็นที่สร้างวัด การก่อสร้างวัดทุ่งเศรษฐีเริ่มขึ้นตั้งแต่วันที่ 28 เมษายน พ.ศ. 2528 และได้ดำเนินการเรื่อยมา นางแสวงเป็นผู้ขออนุญาตสร้างวัด สมเด็จพระธีรญาณมุนี (สนิธ เขมจารี) กรรมการมหาเถรสมาคม เจ้าคณะภาค 1 และเจ้าอาวาสวัดปทุมคงคา เป็นประธานอุปถัมภ์การก่อสร้างวัด และหลวงพ่อเณร ญาณวินโย ย้ายจากวัดสลุดมาดำเนินการตั้งวัด โดยเริ่มต้นเป็น สำนักสงฆ์ทุ่งเศรษฐี จนกระทั่งได้รับการประกาศตั้งเป็นวัดในวันที่ 13 ตุลาคม พ.ศ. 2529
ธันวาคม พ.ศ. 2565
ธันวาคม พุทธศักราช 2565 เป็นเดือนที่ 12 ของปี พ.ศ. 2565 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
บันทึกรักคิมชูซอน สุภาพบุรุษมหาขันที
บันทึกรัก คิมชูซอน สุภาพบุรุษมหาขันที (The King and I) เป็นซีรีส์อิงประวัติศาสตร์ของเกาหลีใต้ที่ออกอากาศทางช่องเอสบีเอส ตั้งแต่วันที่ 27 สิงหาคม ค.ศ. 2007 ถึง 1 เมษายน ค.ศ. 2008 ในวันจันทร์และอังคาร เวลา 21:55 น. (เวลามาตรฐานเกาหลี) นำแสดงโดยโอ มัน-ซ็อก, คู ฮเย-ซ็อน และโก จู-ว็อน ซีรีส์เรื่องนี้ประสบความสำเร็จพอสมควร โดยเรตติ้งสูงสุดอยู่ที่ 25%
เนื้อเรื่องย่อ
บันทึกรักคิมชูซอน สุภาพบุรุษมหาขันที ดำเนินเรื่องราวชีวิตของคิม ชอ-ซ็อน ขันทีที่มีชีวิตอยู่ในช่วงราชวงศ์โชซ็อน
ชอ-ซ็อนแอบรักโซ-ฮวาเพื่อนสมัยเด็กของเขา แต่เขาไม่สามารถสารภาพรักได้เนื่องจากความแตกต่างทางชนชั้นในสังคม ในที่สุด เมื่อโซ-ฮวาถวายตัวเป็นพระสนมของพระเจ้าซ็องจงแห่งโชซ็อน เขาก็ตอนตัวเองและเข้าไปในวังเพื่อทำหน้าที่เป็นขันทีโดยมุ่งมั่นที่จะดูแลและปกป้องเธอ
ในตอนแรกเธอเป็นพระสนมของพระเจ้าซ็องจง ต่อมาโซ-ฮวา ได้รับการเลื่อนตำแหน่งเป็นราชินี แต่เธอกลายเป็นเพียงหมากของความขัดแย้งรุนแรงระหว่างกลุ่มการเมืองที่ต่อสู้กันเท่านั้น และถูกปลดออกจากตำแหน่งและถูกขับออกจากวัง แม้ว่าชอ-ซ็อนจะพยายามช่วยเธอ แต่เธอก็ถูกตัดสินประหารชีวิต ชอ-ซ็อนปฏิบัติตามพระราชโองการโดยมอบชามยาพิษให้เธอ และเขามองดูผู้หญิงที่เขารักมาทั้งชีวิตเสียชีวิตต่อหน้าต่อตาเขา หลังจากการเสียชีวิตของเธอ เขาดูแลลูกชายของเธอคือเจ้าชายย็อนซัน
งานสร้าง
เดิมทีพัก ซัง-มิน ได้รับเลือกให้แสดงเป็นพระเจ้าซ็องจง แต่ต้องถอนตัวออกไป เขาถูกแทนที่โดยโก จู-ว็อน
ยอ อึน-กเยแสดงเป็น So-gwi แต่ต้องเลิกแสดงเนื่องจากเหตุผลด้านสุขภาพ แม้ว่าเธอจะถ่ายทำไปสองสามตอนแล้วก็ตาม ผู้มาแสดงแทนเธอคือคิม ซู-มี
ชบาจีน
ชบาจีน เป็นพืชมีดอกในสกุล Hibiscus วงศ์ Malvaceae มีถิ่นกำเนิดจากประเทศจีน ที่มีความผันแปรทั้งรูปทรงของใบ ลำต้น และดอกมาก ดอกไม้ชนิดนี้สามารถทนต่อสภาพอากาศที่เลวร้าย และศัตรูพืชได้เป็นอย่างดี มักนิยมปลูกเพื่อตัดดอก และประดับตกแต่งสถานที่
ดอกไม้ประจำชาติ
ดอกชบาจีนเป็นดอกไม้ประจำชาติเกาหลีใต้ซึ่งเรียกดอกชบาจีนว่า "มูกุงฮวา" (무궁화) คำว่า มูกุง แปลว่า "เป็นอมตะ" ส่วนคำว่า ฮวา มาจากภาษาจีน แปลว่า "ดอกไม้" ซึ่งหมายถึงความเป็นอมตะของประวัติศาสตร์เกาหลี ความมุ่งมั่น และความอดทนของชาวเกาหลี โดยชาวเกาหลีถือว่าดอกชบาจีนเป็นดอกไม้สวรรค์ตั้งแต่สมัยโบราณ โดยอาณาจักรชิลลาเรียกตัวเองว่าอาณาจักรมูกุงฮวา
เลด(II) ออกไซด์
เลด(II) ออกไซด์ (Lead(II) oxide) เป็นสารประกอบเคมี มีสูตรทางเคมีคือ PbO และมีตะกั่วในสถานะออกซิเดชัน +2 และมีไอออนออกไซด์ เลด(II) ออกไซด์เป็นของแข็งสีเหลืองหรือสีแดง เมื่อให้ความร้อนโดยใช้ถ่านไม้จะสร้างตะกั่วเหลว เป็นพิษอย่างมากเพราะมีตะกั่วอยู่ข้างใน สามารถทำปฏิกริยากับกรดเพื่อทำเกลือและเบสเลด(II) สามารถสร้างได้โดยการให้ความร้อนตะกั่วในอากาศ และสามารถสร้างได้โดยการให้ความร้อนเลดคาร์บอเนตและเลดไนเตรตอีกด้วย สามารถใช้เพื่อสร้างแก้วตะกั่ว
อ่าวสัตหีบ
ประวัติ
พระเจ้าบรมวงศ์เธอ กรมหลวงชุมพรเขตอุดมศักดิ์ พระราชโอรสในพระบาทสมเด็จพระจุลจอมเกล้าเจ้าอยู่หัว ทรงสำรวจอ่าวสัตหีบใน พ.ศ. 2465 และทอดพระเนตรเห็นว่าเป็นสถานที่ที่เหมาะแก่การตั้งฐานทัพเรือ หลังจากนั้น พระองค์พระราชทานที่ดินหลวงที่สัตหีบเพื่อสร้างสิ่งอำนวยความสะดวกของกองทัพเรือ
อ่าวสัตหีบเป็นส่วนหนึ่งของพื้นที่ฐานทัพเรือสัตหีบ ฐานทัพที่ใหญ่ที่สุดของกองทัพเรือไทย
ภูมิศาสตร์
อ่าวสัตหีบตั้งอยู่ทางใต้ของจังหวัดชลบุรี ฝั่งตะวันตกเฉียงใต้เป็นทะเลเปิด และมีคาบสมุทรหินปูนกั้นทางฝั่งตะวันตกเหนือแหลมฉลากและทางตะวันออกเฉียงใต้ที่เขาช่องแคบ
เกาะ
บริเวณอ่าวมีเกาะหลายเกาะ โดยเกาะที่ใหญ่ที่สุดคือเกาะเตาหม้อซึ่งอยู่ตรงปากอ่าวฝั่งตะวันตก ส่วนเกาะอีเลาซึ่งมีขนาดเล็กกว่าตั้งอยู่ห่างจากชายฝั่งออกไปอีก
พญาแก้ว
พระเจ้าศิริธรรมจักรพรรดิ หรือพญาแก้ว (พระเมืองแก้ว) เป็นพระมหากษัตริย์พระองค์ที่ 11 ในราชวงศ์มังราย แห่งอาณาจักรล้านนา ทรงครองราชย์ใน พ.ศ. 2038 - 2068 พญาแก้ว มีพระนามที่เรียกกันต่าง ๆ คือ พระเมืองแก้ว หรือพ่อท้าวแก้ว หรือเจ้ารัตนราชกุมาร หรือพญาแก้วภูตาธิปติราช หรือ พระเจ้าติลกปนัดดาธิราช ทรงเป็นพระปนัดดาของพระเจ้าติโลกราช และเป็นราชบุตรของพญายอดเชียงรายกับพระนางสิริยสวดี (เทวีปงน้อย) ประสูติในปีขาล ได้รับราชาภิเษกเมื่อชนมายุ 13 ปี ในวันเพ็ญเดือน 9 พ.ศ. 2039
พระกรณียกิจ
ด้านการสงคราม ทรงรบกับอยุธยาที่ชายแดน พ.ศ. 2050 ทรงส่งกองทัพไปตีสุโขทัยแต่ไม่สำเร็จ ต่อมาปี พ.ศ. 2058 สมเด็จพระรามาธิบดีที่ 2 (พ.ศ. 2034-72) แห่งอยุธยาขึ้นมาตีลำปางแตก แล้วกวาดต้อนผู้คนกลับไป
ด้านทำนุบำรุงบ้านเมือง ทรงให้ก่อกำแพงเมืองลำพูนด้วยอิฐ ปี พ.ศ. 2060 เพื่อป้องกันข้าศึก จากนั้นจึงก่อกำแพงเมืองเชียงใหม่ให้แข็งแรงเพื่อป้องกันการยิงด้วยปืนใหญ่ และ พ.ศ. 2061 ให้สร้างสะพานใหญ่ข้ามแม่น้ำปิงที่ท่าสถานหลวง
ดิอะเมซิ่งเรซเอเชีย 2
ดิ อะเมซิ่ง เรซ เอเชีย 2 (The Amazing Race Asia 2) เป็นปีที่สองของรายการเรียลลิตี้โชว์ทางโทรทัศน์ที่ชื่อ ดิ อะเมซิ่ง เรซ เอเชีย รายการนี้จะมีผู้เข้าแข่งขัน 10 ทีม ทีมละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบโลก โดยทีมที่ชนะจะได้รับเงินรางวัล 100,000 ดอลลาร์สหรัฐ
สำหรับซีซั่นนี้เริ่มออกอากาศตอนแรกทางช่องเอเอกซ์เอ็น ในวันที่ 22 พฤศจิกายน พ.ศ. 2550 เวลา 21 นาฬิกา (เวลา UTC+8) และตอนสุดท้ายออกอากาศในวันที่ 4 กุมภาพันธ์ พ.ศ. 2551 เวลา 21 นาฬิกา (เวลา UTC+8)
การถ่ายทำและการออกอากาศ
ดิ อะเมซิ่ง เรซ เอเชีย 2 มีการเดินทางคิดเป็นระยะทางประมาณ 50,000 กิโลเมตร (32,023 ไมล์) ใน 24 วัน รวมถึงไม่ได้มีการตั้งชื่อตอนแต่ละตอนที่ออกอากาศด้วย และมีการเดินทางผ่านทั้งหมด 4 ทวีป สำหรับการแข่งขันครั้งนี้มีการนำกติกาใหม่บางส่วนของเวอร์ชันอเมริกา มาใช้ เช่นกฎ Marked As Elimination (ทีมที่เข้าจุดพักเป็นลำดับสุดท้ายในเลกที่ไม่มีการคัดออกจะต้องเข้าเป็นที่หนึ่งในเลกถัดไป มิฉะนั้นจะถูกปรับเวลา 30 นาทีแทน) โดยในฤดูกาลนี้ ทางผู้ผลิตรายการพยายามได้พยายามให้มีการแข่งขันกันมากขึ้น โดยให้มีการขับรถด้วยตัวเองมากขึ้น และพยายามลดโอกาสในการขึ้นเครื่องบินในเที่ยวบินเดียวกันของผู้เข้าแข่งขันลง
สำหรับซีซั่นนี้ (และ ซีซั่นที่ 3) มีบทลงโทษที่แตกต่างกันสองประการ สำหรับทีมที่เข้ามาเป็นลำดับสุดท้ายในเลกที่ไม่มีการคัดออก ขณะที่เอ็ดวินกับโมนิก้าถูก Marked As Elimination เนื่องจากเข้ามาเป็นทีมสุดท้ายในเลกแรกซึ่งไม่มีการคัดออก เทรี่กับเฮนรี่ถูกยืดเงินเนื่องจากเข้าเป็นลำดับสุดท้ายในเลก 6 ที่ไม่มีการคัดออกเช่นกัน และจะไม่ได้รับเงินใช้ในเลกต่อไป โดยผู้เข้าแข่งขันไม่ได้รับการแจ้งล่วงหน้าว่ากฎเรื่องการยืดเงินในกรณีนี้ยังคงมีการใช้อยู่ เรื่องของการเปลี่ยนกฎมาใช้กฎการยืดเงินนี้นำไปสู่การถกเถียงกันระหว่างเฮนรี่กับพิธีกร อลัน วู ที่จุดหยุดพักที่โซล, เกาหลีใต้ ในเลก 6 ที่ทีมเดิมจะไม่ให้เงินคืนกับอลัน และในเลกต่อมาเทรี่กับเฮนรี่ก็ได้พบกับบทลงโทษเดิมในการแข่งขันครั้งนี้  (Marked As Elimination)  หลังจากพวกเขาเข้ามาเป็นลำดับสุดท้ายอีกครั้ง โดยรวมฤดูกาลนี้ประสบความสำเร็จเป็นอย่างมากเนื่องจากการลงทุนที่เดินทางไกลผ่าน 4 ทวีปทำให้เป็นสถานที่ที่แตกต่างกันมากๆ รวมถึงมีผู้เข้าแข่งขันที่เป็นดาราเป็นส่วนใหญ่ ทำให้ฤดูกาลนี้มีผู้ชมที่มากกว่าเดิมในฤดูกาลที่ 1 เป็นอย่างมาก
การคัดเลือกผู้เข้าแข่งขัน
ซีซั่นนี้มีผู้เข้าแข่งขันที่ผ่านการคัดเลือกทั้งหมด 10 ทีม จากผู้สมัครกว่า 2,500 คน ซึ่งผู้สมัครนี้ก็มีผู้เข้าแข่งขันที่เคยแข่งขันในเวอร์ชันสหรัฐอเมริกา รวมอยู่ด้วย คือ เค็นกับวิกซัน ที่ได้รับเลือกให้แข่งในฤดูกาลที่ 12 ของเวอร์ชันสหรัฐฯ ซีซั่นนี้ปิดรับสมัครในวันที่ 17 เมษายน พ.ศ. 2550 (เป็นเวลาที่ขยายแล้ว 2 สัปดาห์จากกำหนดเดิม) ในการแข่งขันครั้งนี้ผู้เข้าแข่งขันที่อยู่ในประเทศญี่ปุ่นสามารถเข้าร่วมได้ หลังจากถูกห้ามในซีซั่นที่ 1 การสัมภาษณ์ครั้งสุดท้ายมีขึ้นในช่วงเดือนเมษายนถึงพฤษภาคม พ.ศ. 2550 และการถ่ายทำมีขึ้นในช่วงเดือน มิถุนายนถึงกรกฎาคม ในปีเดียวกัน
ในซีซั่นนี้ผู้เข้าแข่งขันทั้ง 10 ทีมนั้นมีทีมที่เป็นทีมพี่น้องที่กลับมารวมตัวกัน เพื่อนสมัยเด็กและคู่เดท เอเดรียนเป็นผู้เข้าแข่งขันคนแรกของดิ อะเมซิ่ง เรซทุก ๆ ฤดูกาลทั้งของสหรัฐอเมริกาและเอเชีย ที่มีปัญหาทางการได้ยิน ซีซั่นนี้ยังมีการนำเสนอผู้เข้าแข่งขันที่เป็นผู้ดำเนินรายการโทรทัศน์หรือผู้ที่มีส่วนเกี่ยวข้องหลายคน โมนิก้า โล เคยเป็นตัวแทนของเมืองโตรอนโต ประเทศแคนาดา เข้าประกวด Miss Chinese International Pageant ปี 1997 และเธอก็ชนะการประกวดด้วย พอลล่า เทเลอร์ เป็นนางแบบ นักแสดง และวีเจทางช่องแชนแนลวีไทยแลนด์ พาเมล่า และ วาเนสซ่า ชอง เป็นน้องสาวของ วินซ์ ชอง นักร้องมาเลเซียที่มีชื่อเสียง คินาร์โยชิ (หรือ คินาร์) เป็นนักแสดงและนางแบบชาวอินโดนีเซีย เธออยู่ในโฆษณาโทรทัศน์และภาพยนตร์ของอินโดนีเซีย โดยเคยได้รับรางวัล Citra award สาขานักแสดงสมทบหญิงยอดเยี่ยมในปี พ.ศ. 2549 นอกจากนี้ยังเคยเข้าร่วมแข่งขันในรายการ Seleb Dance และรายการเดียวกันของอินเดีย Nach Baliye อีกทั้งยังชนะการแข่งรายการ Fear Factor Indonesia ด้วย โซฟีเป็นผู้ผลิตภาพยนตร์ ให้กับ ดิสคัฟเวอรี แชนแนลอีกด้วย และเป็นนักข่าวในงานภาพยนตร์อาเซียนอีกด้วย มาร์ค เนลสัน เป็นนายแบบ และหนึ่งในพิธีกรรายการกีฬา Sports Unlimited ในช่อง ABS-CBN ของฟิลิปปินส์ ขณะที่เพื่อนร่วมทีม โรวิลสัน เฟอร์นันเดส เป็นพิธีกรรายการกีฬา Gameplan และยังเป็นบรรณาธิการบริหารของนิตยสาร Maxim ฉบับของฟิลิปปินส์ และทั้งคู่ก็เป็นพิธีกรรายการ The Duke ทางAXN (เลิกออกอากาศแล้ว)
ในซีซั่นนี้มีผู้เข้าแข่งขันเพียง 2 คนที่ไม่ใช่ชาวเอเชียแท้ ๆ ซึ่งก็คือ เฮนรี่ รี้ด เขาเป็นนาวิกโยธินสหรัฐในตำแหน่ง Senior Chief Petty Officer ที่เกษียณอายุแล้ว ปัจจุบันอาศัยอยู่ในประเทศฟิลิปปินส์ โดยแข่งคู่กับภรรยาชาวฟิลิปปินส์ ตรินิแดด (รู้จักกันในชื่อเทรี่) และอีกคนหนึ่งคือ ออเรเลีย เชนาท เดิมเธอมาจากประเทศฝรั่งเศส แต่ปัจจุบันอาศัยและเป็นตัวแทนของประเทศฮ่องกง โดยแข่งคู่กับโซฟี เต็ง ซึ่งเป็นชาวสิงคโปร์ แต่แข่งขันในตัวแทนของประเทศฮ่องกงเช่นกัน และเนื่องจากการแข่งขันในฤดูกาลนี้มีผู้ที่มีชื่อเสียงเป็นส่วนใหญ่จึงน่าจะเป็นการดึงให้มีผู้ชมมากขึ้น
การตลาด
ดิ อะเมซิ่ง เรซ เอเชีย 2 มีผู้สนับสนุนหลัก 6 บริษัท (อาวีว่า, คาลเท็กซ์, โนเกีย เอ็นซีรีส์, โซนี่, บินตาน ลากูน รีสอร์ต และ ธนาคารสแตนดาร์ดชาร์เตอร์ด) ผู้สนับสนุนมีบทบาทสำคัญต่อการแข่งขันโดยการให้รางวัล หรือในบางภารกิจของการแข่งขัน ก็จะมีสิ่งที่เกี่ยวกับบริษัทผู้สนับสนุนเหล่านี้อยู่ด้วย ฤดูกาลนี้มีการออกอากาศตอนพิเศษ 2 ตอน คือ Racers Revealed ที่ออกอากาศ 3 สัปดาห์ก่อนการแข่งขันจะออกอากาศ มีเนื้อหาเกี่ยวกับการแนะนำตัวผู้เข้าแข่งขันและการคัดเลือกผู้เข้าแข่งขัน และ Memories ที่ออกอากาศ 1 สัปดาห์หลังจากตอนสุดท้ายออกอากาศ มีเนื้อหาเกี่ยวกับความทรงจำของผู้เข้าแข่งขันในระหว่างการแข่งขัน และไฮไลต์ของการแข่งขัน ซึ่งคล้ายกับที่เคยทำใน ซีซั่นที่ 1
ผลการแข่งขัน
ตารางแสดงชื่อ ความสัมพันธ์ของผู้แข่งขันในขณะถ่ายทำของแต่ละทีมพร้อมทั้งแสดงสถานะในการแข่งขัน ดังนี้ (ตารางนี้อาจไม่ได้แสดงข้อมูลที่ตรงกับข้อมูลที่ออกอากาศในโทรทัศน์เนื่องจากข้อมูลที่เพิ่มเข้ามาบางส่วนในภายหลัง หรือข้อมูลที่ถูกนำออกไปบางส่วน)
เบร็ทท์กับคินาร์โยชิไม่สามารถที่จะทำภารกิจ Detour ให้สำเร็จได้ในเลกที่ 3 เนื่องจากทั้งคู่เลิกทำ Detour “กำแพง” และจะเดินทางไปทำอีก Detour หนึ่ง แต่ทั้งคู่ไปถึง North Shore Rowing Club ซึ่งเป็นสถานที่ทำงานทางแยกอีกงานหนึ่ง เมื่อมันปิดทำการแล้ว และทีมอื่นก็เข้าจุดพักทั้งหมดแล้ว ทีมงานจึงให้เดินทางไปจุดพักได้เลย เพื่อประกาศให้ถูกคัดออกจากการแข่งขัน
เลกที่ 5 เป็น Double-Length Leg ซึ่งแบ่งการออกอากาศเป็น 2 ตอน เทรี่กับเฮนรี่ใช้กฎการ Yield สั่งพักทีมโรวิลสันกับมาร์ค ซึ่งโรวิลสันกับมาร์คนั้นได้ล่วงหน้าไปก่อนแล้ว การสั่งพักนี้จึงเป็นโมฆะ ที่จุดพัก เอเดรียนกับคอลลิน และวาเนสซ่ากับพาเมล่า ได้จอดรถผิดที่ โดยไม่ได้จอดที่ลานจอดรถที่ทางรายการจัดไว้ให้ รวมถึงเดินเข้าผิดประตู จึงต้องกลับไปจอดตรงที่ที่ทางรายการจัดไว้ให้ และเดินเข้าประตูให้ถูกต้อง อย่างไรก็ดีความผิดพลาดนี้ไม่ส่งผลต่อลำดับของทีมทั้งหมด
รางวัล
ในบางเลก ทางรายการจะมีรางวัลพิเศษให้กับทีมที่มาถึงจุดพักเป็นทีมแรก
เลก 1 (สิงคโปร์ → ฟิลิปปินส์)
ทางแแยกในเลกนี้ แต่ละทีมจะต้องเลือกระหว่าง กล้า (Dare) และ บันได (Stair) โดยทีมที่เลือก Dare จะต้องขึ้นลิฟท์ 45 ชั้น ขึ้นไปบนดาดฟ้าของตึกซันเท็คทาวเวอร์ 3 และไต่เชือกที่มีอุปกรณ์ป้องกันไปยังตึกซันเท็คทาวเวอร์ 4 โดยเชือกจะอยู่เหนือจากพื้นดิน 181 เมตร ส่วนทีมที่เลือก Stair จะต้องเดินขึ้นบันได 45 ชั้นขึ้นไปบนยอดตึกซันเท็คทาวเวอร์ 3 และกลับลงมาเพื่อไปเดินขึ้นบันไดอีก 45 ชั้นที่ตึกซันเท็คทาวเวอร์ 4
เลก 2 (ฟิลิปปินส์)
อุปสรรคในเลกนี้ สมาชิกหนึ่งคนของแต่ละทีมจะต้องบังคับควายให้เดินไถนาไปตามเส้นทางที่กำหนดไว้ให้ถูกต้อง โดยเส้นทางดังกล่าวมีลักษณะเหมือนรูปร่างของเลข 8 ซึ่งมีเสาและธงประดับเส้นทางปักอยู่ โดยที่ทุกคนจะได้เรียนวิธีการบังคับควายเบื้องต้นโดยใช้เสียง จากคนท้องถิ่น ระหว่างการบังคับควาย ถ้าใครขอความช่วยเหลือ จะต้องกลับมาเริ่มต้นใหม่ ส่วนทางแยกในเลกนี้ แต่ละทีมจะต้องเลือกระหว่าง ส้นเท้า (Heel) และ ล้อ (Wheel) โดยทีมที่เลือก Heel จะต้องจับคู่รองเท้า 250 คู่ โดยที่รองเท้าทั้งหมดจะกองรวมกันอยู่ไม่เป็นระเบียบ ส่วนทีมที่เลือก Wheel จะต้องประกอบรถจักรยานให้ถูกต้องจากชิ้นส่วนต่างๆที่เตรียมไว้ให้
เลก 3 (ฟิลิปปินส์ → ฮ่องกง → นิวซีแลนด์)
อุปสรรคในเลกนี้ สมาชิกคนหนึ่งของแต่ละทีมจะต้องกระโดดบันจีจัมพ์สูง 40 ฟุต (131 เมตร) จากสะพานอ่าวออกแลนด์ ส่วนทางแยกในเลกนี้ แต่ละทีมจะต้องเลือกระหว่าง กำแพง (Wall) และ คานู (Waka) โดยทีมที่เลือก Wall จะต้องไปปีนผาเทียมที่ศูนย์รำลึกสงครามยามว่างเบอร์เคนเฮด โดยสมาชิกแต่ละทีมจะต้องปีนคนละหนึ่งครั้ง เพื่อหยิบธงให้ได้คนละอัน และสมาชิกคนหนึ่งจะต้องปีนขึ้นไปหยิบธงอีกครั้ง (รวมหยิบธงทั้งหมด 3 อัน) ก่อนที่จะได้คำใบ้ต่อไป ส่วนทีมที่เลือก Waka จะต้องพายเรือ Waka ไปรอบ ๆ ทะเลสาบปูปูกี และเก็บธงให้ได้ครบทั้ง 3 อัน แล้วกลับมารับคำใบ้ต่อไป
เลก 4 (นิวซีแลนด์)
อุปสรรคในเลกนี้สมาชิก 1 คนของทีมจะต้องลงไปในบ่อน้ำพุร้อนที่อุณหภูมิ 40°C (104°F) แล้วหาแท่งไม้ก่อนที่จะได้รับคำใบ้ต่อไป ทางแยกในเลกนี้ทีมจะต้องเลือกระหว่าง Flax กับ Sticks ใน Flax ทีมจะต้องพับใบไม้และสารกันคล้ายถักเปียตามรูปแบบของชาวพื้นเมืองที่ให้ไว้เสร็จก่อนที่จะได้รับคำใบถัดไป ใน Sticks ทีมจะต้องเล่นโยนไม้ตามแบบฉบับประเพณีของชาวพื้นเมือง โดยจะต้องโยนให้ถูกต้องและห้ามหล่นโดยเด็ดขาด ถ้าหล่นจะต้องเริ่มเล่นใหม่ เมื่อเล่นครบรอบตามที่กำหนดแล้วจะได้รับคำใบถัดไป
เลก 5 (นิวซีแลนด์ → ญี่ปุ่น → เกาหลีใต้)
ทางแยกแรกในเลกนี้ แต่ละทีมจะต้องเลือกระหว่าง Catch It และ Cart It โดยทีมที่เลือก Catch It จะต้องจับปลาทอง 40 ตัวโดยใช้ที่ตักที่ทำจากกระดาษสา ที่เมื่อโดนน้ำกระดาษจะขาดและทำให้ตักต่อไปไม่ได้ สำหรับทีมที่เลือก Cart It ทีมจะต้องหาร้านซักแห้งที่กำหนดให้และนำชุด ยูกาตะ ไปส่งให้ลูกค้า ณ ที่อยู่ที่กำหนดให้ อุปสรรคแรกในเลกนี้ สมาชิกของทีมหนึ่งคนจะต้องถอดรหัสปริศนาที่ซ่อนอยู่ในก้อน น้ำแข็ง ซึ่งคำตอบนั้นเป็นชื่อของหนึ่งในเมืองที่ใหญ่ที่สุดในญี่ปุ่น (เมืองฟุกุโอะกะ) เมื่อสมาชิกคนนั้นสามารถหาคำตอบได้ เจ้าหน้าที่จึงจะให้คำใบ้ต่อไป
ทางแยกที่สองในเลกนี้ แต่ละทีมจะต้องเลือกระหว่าง Slither และ Deliver โดยทีมที่เลือก Slither จะต้องไปที่ตลาดปลา Jugalchi ที่พวกเขาจะต้องหาถังเลี้ยงปลาที่กำหนดให้ที่เต็มไปด้วยปลาหมึก ทีมจะต้องหยิบเหรียญ อายุ 100 ปีของเกาหลีจากก้นถังและนำขึ้นมา ก่อนที่จะได้รับคำใบ้ต่อไป สำหรับทีมที่เลือก Deliver ทีมจะต้องส่งอาหาร 6 กล่องไปยัง 3 สถานที่ที่แตกต่างกัน โดยที่อยู่ของผู้รับในบางสถานที่เป็นที่อยู่ที่ไม่ชัดเจน ที่อาจก่อให้เกิดความสับสนได้ อุปสรรคที่สองในเลกนี้ ทีมจะต้องไปที่สวน Yougdusan แล้วหาคนเฝ้าประตู สมาชิกของทีมหนึ่งคนจะได้รับกุญแจ โดยสมาชิกคนนั้นจะต้องไขแม่กุญแจให้ถูกต้องก่อนที่คนเฝ้าสวนจะให้คำใบ้ต่อไป หากทีมทำกุญแจหัก ทีมจะต้องเริ่มต้นใหม่
เลก 6 (เกาหลีใต้)
อุปสรรคในเลกนี้ สมาชิกคนหนึ่งของแต่ละทีมจะต้องคำใบ้ซึ่งซ่อนอยู่ในโอ่งถั่วเหลือง โดยในบริเวณนั้นมีโอ่งทั้งหมด 1,500 ใบ โดยจะมีคำใบ้อยู่ซองหนึ่งที่มีเงินพิเศษจากธนาคารสแตนดาร์ดชาร์เตอร์ดมูลค่า 50 ดอลลาร์สหรัฐ ส่วนทางแยกในเลกนี้ แต่ละทีมจะต้องเลือกระหว่าง Too Ho และ Too Heavy โดยทีมที่เลือก Too Ho จะต้องเล่นเกมพื้นเมืองของเกาหลี ซึ่งต้องขว้างแท่งไม้ไผ่ 3 แท่งให้ลงกระบอกซึ่งอยู่ห่างไป 4.5 เมตร ส่วนทีมที่เลือก Too Heavy จะต้องขนฟืน 30 ท่อนด้วยเครื่องมือแบบท้องถิ่นไปยังจุดที่กำหนดให้
เลก 7 (เกาหลีใต้ → เยอรมนี → สาธารณรัฐเช็ก)
อุปสรรคในเลกนี้สมาชิก 1 คนของทีมจะต้องสวมชุดเกราะทหารโบราณและตามหาเจ้าหญิงที่อยู่บริเวณวังคินสกี้และยื่นใบส่งสารว่ามารับคำใบ้ ก่อนที่จะได้คำใบ้ต่อไป ในทางแยกของเลกนี้ทีมจะต้องเลือกระหว่าง Bow หรือ Blow สำหรับ Bow ทีมจะต้องยิงธนูให้เข้าเป้า 3 สีคือ เหลือง แดง ขาว โดยใช้ลูกธนูโบราณก่อนที่จะได้คำใบถัดไป ส่วน Blow ทีมจะต้องเดินทางไปยังโรงงานผลิตแก้วและเจียรไนก้นแก้วให้เป็นลายดาว 5 แฉกก่อนที่จะได้รับคำใบ้ถัดไป
เลก 8 (สาธารณรัฐเช็ก)
ทางแยกในเลกนี้ ทีมที่จับคู่กันจะต้องเลือกระหว่าง ถ่ายรูป (Snap) และ กลิ้งถัง (Roll) โดยทีมที่เลือก Snap จะต้องไปถ่ายรูปสถานที่สำคัญทางประวัติศาสตร์ของปราก 3 แห่งตามที่กำหนดไว้ แล้วนำภาพมาให้เจ้าหน้าที่เพื่อรับคำใบ้ต่อไป ส่วนทีมที่เลือก Roll ทีมจะต้องไปที่ร้านเบียร์ ที่กำหนด เมื่อไปถึงจะต้องกลิ้งถังเบียร์ 2 ถัง แต่ละถังมีปริมาตร 50 ลิตร (13 แกลลอน) นำไปส่งที่สถานที่ที่กำหนดให้ (Admiral Botel) ส่วนอุปสรรคในเลกนี้ สมาชิกคนหนึ่งของแต่ละทีมจะต้องขึ้นไปบนกระดานสูง 10 เมตร แล้วกระโดดน้ำลงมาที่สระ ก่อนที่จะได้รับคำใบ้ต่อไป
เลก 9 (สาธารณรัฐเช็ก → ฮังการี)
ทางแยกในเลกนี้แต่ละทีมจะต้องเลือกระหว่าง โยน (Pitch) และ ดึง (Pull) โดยทีมที่เลือก Pitch จะต้องบรรทุกฟางกองใหญ่ใส่ในรถลา แล้วสวมตนเองเป็นคนขับรถลาท้องถิ่น พารถลาไปส่งที่ฟาร์มที่อยู่ใกล้ ๆ สำหรับทีมที่เลือก Pull จะต้องรีดนมแพะ ให้ได้ 200 มิลลิลิตร (7 ออนซ์) แล้วพาแพะกลับเข้าคอกก่อนที่จะได้รับคำใบ้ต่อไป อุปสรรคในเลกนี้ สมาชิกหนึ่งคนในแต่ละทีม จะต้องค้นหาเลขหลายจำนวนที่เมื่อรวมกันแล้วจะได้ 1,000 ที่อยู่ใน Extreme Canopy ท่ามกลางสุนัขจิ้งจอกบิน (Pteropus) อันเป็นอุปสรรคต่อการค้นหา สมาชิกคนใดที่ตอบจำนวนที่รวมกันแล้วถูก (1,000) จะต้องกลับไปเริ่มใหม่ และหากมีทีมใดรอตอบอยู่ก่อนแล้ว ทีมนั้นจะถูกส่งไปต่อแถวใหม่ และต้องรอจนกว่าจะถึงช่วงของเขา  ทีมที่อยู่ข้างหน้าทำสำเร็จ หรือทีมที่อยู่ข้างหน้าต้องกลับไปเริ่มใหม่
เลก 10 (ฮังการี)
ทางด่วนในเลกนี้ ทีมที่เลือกทำจะต้องนับรั้วบนสะพาน Erzsébet ซึ่งที่ปลายสะพานอีกข้างหนึ่งจะมีตู้เซฟตั้งอยู่ จำนวนรั้วบนสะพานก็คือรหัสเปิดตู้เซฟ เมื่อทีมที่เลือกทำนับจำนวนรั้วเสร็จแล้วก็ต้องเปิดตู้เซฟด้วยรหัสที่นับมาได้เพื่อรับคำใบ้ที่อยู่ในตู้เซฟ อุปสรรคในเลกนี้ สมาชิกหนึ่งคนของแต่ละทีมจะต้องถือโคม แล้วลงไปค้นหาคำใบ้ซึ่งซ่อนอยู่ในหีบใบใดใบหนึ่งในอุโมงค์เขาวงกตที่มืดและวกวนในปราสาทบูดา ส่นทางแยกในเลกนี้ แต่ละทีมจะต้องเลือกระหว่าง พูด (Say It) และ เล่น (Play It) โดยทีมที่เลือก Say It จะต้องออกเสียงผู้ปกครองของฮังการี 14 คนให้ถูกต้อง ซึ่งในบริเวณ Heroes' Square จะมีรูปปั้นพร้อมชื่อของบุคคลเหล่านั้นตั้งอยู่ ส่วนที่ที่เลือก Play It จะต้องเล่นลูกรูบิกให้มีสีอยู่ด้านเดียวกันให้ครบ 6 ด้าน(โดยทีมได้รับคำแนะนำให้เล่นทีละด้าน และแต่ละคนเล่นคนละด้านให้ได้สีเดียวกัน)
เลก 11 (ฮังการี → แอฟริกาใต้)
อุปสรรคในเลกนี้สมาชิก 1 คนของทีมจะต้องขับรถสูตร 1 โดยขับแปดรอบติดต่อกันภายใน 7 นาทีและเมื่อขับไป 4 รอบให้เข้าจุดตรวจแต่ถ้าทำเวลาเกิน 7 นาทีจะต้องถูกทำโทษ 5 นาทีแล้วจึงไปเริ่มทำอุปสรรคใหม่ ทางแยกในเลกนี้ทีมจะต้องเลือกระหว่าง In One End กับ Out The Other สำหรับ In One End ทีมจะต้องขนฟางและอาหารสำหรับช้างจำนวน 100 กิโลกรัม (220 ปอด์น) เมื่อคนงานนับจำนวนที่ถูกต้องแล้วจึงจะได้รับคำใบ้ถัดไป สำหรับ Out The Other โกยอุจจาระช้างจำนวน 1 คอกแล้วนำไปตากแดดทำเป็นปุ๋ยก่อนที่จะได้รับคำใบ้ถัดไป
เลก 12 (แอฟริกาใต้ → สิงคโปร์)
ในทางแยกของเลกนี้ทีมจะต้องเลือกระหว่าง Search กับ Assemble ใน Search ทีมจะต้องหาหินที่มีสีเหลืองและจุดสีแดงอยู่ตรงกลางจำนวน 3 ก้อนจากหินหลากสีต่างๆ จำนวนหลายหมื่นก้อนก่อนที่จะได้รับคำใบ้ถัดไป ส่วนใน Assemble ทีมจะต้องประดิษฐ์วิทยุเล็กๆ จากของเล่นที่พังแล้ว โดยจะมีแบบให้และจะต้องเปิดใช้งานได้ เมื่อทีมทำสำเร็จจะได้รับคำใบถัดไป อุปสรรคสุดท้ายสำหรับการแข่งขัน สมาชิกคนหนึ่งของทีมจะต้องปักธงเรียงประเทศที่ได้เดินทางไปแข่งขันมาทั้งหมด 10 ประเทศจึงจะได้รับอนุญาตให้ไปรับคำใบถัดไป ซึ่งเป็นจุดหมายสุดท้ายไปสู่เส้นชัย
กาลิเลโอ ยอดอัจฉริยะไขคดีป่วน
กาลิเลโอ ยอดอัจฉริยะไขคดีป่วน เป็นละครโทรทัศน์ของสถานีโทรทัศน์ฟูจิ ในประเทศไทยฉายฤดูกาลที่ 2 ของละครโทรทัศนืเรื่องนี้ทางสถานีโทรทัศน์ทีวีไทย ทุกวันเสาร์-อาทิตย์ เวลา 13.00 น. - 14.00 น. นำแสดงโดย มาซาฮารุ ฟุกุยามะ
เรื่องย่อ
ศาสตราจารย์ยอดอัจฉริยะ ยุกาวะ มานาบุ ที่ร่วมมือกับตำรวจสืบสวนสาวหน้าใหม่ อุทสึมิ คาโอรุ ในการสืบสวนคดีต่างๆ มากมายโดยใช้วิทยาศาสตร์มาช่วยในการไขคดี
จักรพรรดิถังไต้จง
726779
นิคมประชาชนชาวยูเครนในประเทศแมนจู
นิคมประชาชนชาวยูเครนในประเทศแมนจู (Українська національна колонія у Маньчжурії) หรือ นิคมประชาชนชาวยูเครนในฮาร์บิน (Українська національна колонія у Харбіні) อักษรย่อ: УНК เป็นศูนย์กลางของชุมชนผู้มีเชื้อชาติยูเครนเพียงแห่งเดียวในภูมิภาคตะวันออกไกลในช่วงระหว่างปี พ.ศ. 2478–2488 ซึ่งได้ผนวกรวมองค์กรของชาวยูเครนทั้งหมดเข้าด้วยกัน และดำเนินการปกป้องผลประโยชน์ของผู้อพยพชาวยูเครน
ประวัติความเป็นมาขององค์กร
สภานิคมซึ่งทำหน้าที่บริหารมีสมาชิกประกอบด้วย ดมือตรอ บาร์แชนกอ (Дмитро Барченко), มือกอลา บีลึย (Микола Білий), อีวัน แซลุก (Іван Селюк), ยูรีย์ รอย (Юрій Рой), มือกอลา ซามาร์สกึย (Микола Самарський), แฟดีร์ บอห์ดัน (Федір Богдан), มักซึม แนแตรแบนกอ (Максим Нетребенко) และวาซึล แฟดอแรนกอ (Василь Федоренко)
ในฤดูใบไม้ร่วงปี พ.ศ. 2479 ผู้นำกองทัพจักรวรรดิญี่ปุ่นที่ครองอำนาจในประเทศแมนจูได้เริ่มรื้อแนวปฏิบัติที่เป็นประชาธิปไตยขององค์กรแต่เดิม หลักการของการเลือกผู้นำนิคมถูกปฏิเสธ ยูรีย์ รอย ได้รับการแต่งตั้งให้เป็นผู้นำนิคม และวิกตอร์ กูเลียบกอ-กอแรตสกึย (Віктор Кулябко-Корецький ได้รับแต่งตั้งให้เป็นรอง ในปีต่อมา องค์กรยูเครนทั้งหมดถูกสั่งห้ามในประเทศแมนจู ยกเว้น УНК
ช่วงระหว่างปี พ.ศ. 2482 ถึง 2483 การเลือกผู้นำนิคมได้รับการฟื้นฟูขึ้นอีกครั้งโดย มักซึม แนแตรแบนกอ ได้รับเลือกเป็นผู้นำนิคม และสืบต่อโดยออแลกซันดร์ วิตกอว์สกึย (Олександр Вітковський) ในช่วงเวลาเดียวกัน ญี่ปุ่นเริ่มลดทอนกิจกรรมของ УНК ในประเทศแมนจู
ในปี พ.ศ. 2484 วิกตอร์ กูเลียบกอ-กอแรตสกึย เข้ารับตำแหน่งผู้นำนิคม เขาเริ่มความร่วมมือกับองค์กรผู้อพยพชาวรัสเซีย และจดทะเบียนนิคมกับ "สำนักกิจการผู้อพยพชาวรัสเซีย (Бюрі для справ російських емігрантів)"
ในเดือนเมษายน พ.ศ. 2487 การผ่อนปรนของผู้นำกองทัพคันโตของญี่ปุ่นในประเทศแมนจู ทำให้สามารถดำเนินการเลือกผู้นำนิคมขึ้นใหม่โดยออแลกซันดร์ วิตกอว์สกึย กลับมาเป็นผู้นำของ УНК อีกครั้ง ซึ่งได้รื้อฟื้นแนวทางหลักในการดำเนินกิจกรรมขององค์กร โดยเริ่มค่อย ๆ กลับไปดำเนินงานตามระเบียบที่ได้กำหนดไว้
นิคมถูกยกเลิกในเดือนสิงหาคม พ.ศ. 2488 เมื่อกองทหารโซเวียตเคลื่อนเข้าสู่แมนจูเรีย นักเคลื่อนไหวของ УНК หลายร้อยคนถูกจับกุม (รวมถึง ออแลกซันดร์ วิตกอว์สกึย, มักซึม แนแตรแบนกอ) หลายคนถูกประหาร
กิจกรรมเผยแพร่
ในปี พ.ศ. 2477 УНК ได้สนับสนุนการเผยแพร่รายการวิทยุกระจายเสียงภาษายูเครนในตะวันออกไกล
ในปี พ.ศ. 2479 และ 2480 УНК เผยแพร่หนังสือพิมพ์ ข่าวนิคมประชาชนชาวยูเครนในประเทศแมนจู (Вісті Української Національної Колонії в Манджу-Го) ในเมืองฮาร์บิน จำนวน 2 ฉบับ
ซาร์อีวัน ชิชมันแห่งบัลแกเรีย
ซาร์อีวัน ชิชมัน (Иван Шишман) เป็นซาร์แห่งบัลแกเรียในเตอร์โนโว ตั้งแต่ปี ค.ศ. 1371 - 1395 อำนาจของพระองค์ครอบคลุมเพียงแค่บริเวณตอนกลางของจักรวรรดิบัลแกเรียที่ 2เท่านั้น หลังจากจบรัชสมัยของพระราชบิดาของพระองค์ พื้นที่ของจักรวรรดิบัลแกเรียถูกแบ่งออกเป็นส่วนต่างๆ โดยอีกส่วนหนึ่งอยู่ภายใต้การปกครองของซาร์อีวัน สรัตซีมีร์ ซึ่งเป็นพระเชษฐาต่างพระมารดา พระองค์ทรงพยายามอย่างมากที่จะต่อต้านการขยายอำนาจของจักรวรรดิออตโตมัน แต่ไม่เป็นผลสำเร็จ โดยพระองค์ถูกปลงพระชนม์โดยจักรวรรดิออตโตมัน ด้วยการลวงพระองค์มาเจรจาที่นิโคปอล
เจ้าไข่มุกต์ ประชาศรัยสรเดช
เจ้าไข่มุกต์ ประชาศรัยสรเดช หรือที่รู้จักกันในนาม เจ้าไข่มุกต์ วงศ์บุรี (4 พฤศจิกายน พ.ศ. 2466 - 24 พฤษภาคม 2548 ) เป็นเจ้านายฝ่ายเหนือ และเป็นผู้บุกเบิกกิจการธนาคารแห่งแรกในจังหวัดแพร่
ประวัติ
เจ้าไข่มุกต์ ประชาศรัยสรเดช หรือ เจ้าไข่มุกต์ วงศ์บุรี เกิดเมื่อวันที่ 4 พฤศจิกายน พ.ศ. 2466 เป็นธิดาคนโตของเจ้าคำมูล กับเจ้าไข่แก้ว ทิพย์วิชัย (ธิดาเจ้าอินป๋ง กับเจ้าฟองสมุทร มหายศปัญญา) สืบเชื้อสายมาจากเจ้าผู้ครองนครแพร่ ต่อมาหลวงพงษ์พิบูลย์ (เจ้าพรหม วงศ์พระถาง) กับแม่เจ้าสุนันตา วงศ์บุรี (บุตรบุญธรรมแม่เจ้าบัวถา มหายศปัญญา ชายาองค์แรกในเจ้าพิริยเทพวงษ์ ) ได้รับเจ้าไข่มุกต์ และน้องชายคือ คือ เจ้าทองด้วง วงศ์บุรี ไปเป็นบุตรบุญธรรม
การศึกษา
เจ้าไข่มุกต์ ได้เข้ารับการศึกษาในชั้นประถมศึกษา และมัธยมศึกษาจากโรงเรียนราชินีฯ วัฒนาวิทยาลัย และเตรียมอุดมศึกษากรุงเทพฯ แล้วศึกษาต่อในระดับอุดมศึกษาที่คณะเภสัชศาสตร์ จุฬาลงกรณ์มหาวิทยาลัย แต่ได้ลาออกก่อนสำเร็จการศึกษา กลับมาประกอบธุรกิจธนาคารกสิกรไทย จังหวัดแพร่
ถึงแก่อนิจกรรม
เจ้าไข่มุกต์ ประชาศรัยสรเดช ถึงแก่อนิจกรรมเมื่อวันที่ 24 พฤษภาคม พ.ศ. 2548 และมีพิธีพระราชทานเพลิงศพในวันที่ 16 กรกฎาคม พ.ศ. 2548 ณ สุสานประตูมาน โดยใช้ราชรถลากตามแบบราชประเพณีเจ้านายเมืองแพร่
ชีวิตครอบครัว
เจ้าไข่มุกต์ สมรสกับเกรน ประชาศรัยสรเดช หรือเจ้าเกรน ประชาศรัยสรเดช บุตรของเจ้าทิพย์เกษร เตมียานนท์ หรือคุณหญิงจงกลนี ประชาศรัยสรเดช (ธิดาเจ้ายวงคำ เตมียานนท์ ราชนัดดาเจ้าพิริยเทพวงษ์) มีบุตร-ธิดา 5 คน คือ
ภาวะกรดยูริกเกินในเลือด
ภาวะกรดยูริกเกินในเลือด (Hyperuricemia) เป็นภาวะที่กรดยูริกสูงเกินในเลือด ในระดับ pH ปกติของน้ำในร่างกาย กรดยูริกโดยมากจะอยู่ในรูปแบบของยูเรตซึ่งเป็นไอออน ปริมาณของยูเรตในร่างกายจะขึ้นอยู่กับความสมดุลระหว่างปริมาณพิวรีนที่ได้จากอาหาร ปริมาณยูเรตที่สังเคราะห์ภายในร่างกาย (เช่น ในการผันเวียนของเซลล์) และปริมาณของยูเรตที่ถ่ายออกทางปัสสาวะหรือผ่านทางเดินอาหาร ในมนุษย์ พิสัยด้านสูงปกติอยู่ที่ 360 µmol/L (6 mg/dL) สำหรับหญิงและ 400 µmol/L (6.8 mg/dL) สำหรับชาย
เหตุ
ปัจจัยต่าง ๆ มีผลต่อภาวะกรดยูริกเกินในเลือด รวมทั้งกรรมพันธุ์ ความดื้ออินซูลิน ภาวะเหล็กเกิน ความดันโลหิตสูง โรคไทรอยด์ ภาวะต่อมไทรอยด์ทำงานมากเกิน ไตวาย โรคอ้วน อาหาร การใช้ยาขับปัสสาวะ (เช่น thiazide, loop diuretic) และการบริโภคแอลกอฮอล์มากเกิน ในบรรดาปัจจัยเหล่านี้ การบริโภคแอลกอฮอล์จะสำคัญที่สุด
เหตุของภาวะสามารถจัดเป็น 3 กลุ่ม คือ การผลิตกรดยูริกเพิ่ม การถ่ายกรดยูริกออกน้อยลง และแบบผสม เหตุของการผลิตเพิ่มรวมทั้งการได้พิวรีนจากอาหารสูงและการเพิ่มเมแทบอลิซึมของพิวรีน เหตุของการถ่ายกรดออกน้อยลงรวมทั้งโรคไต ยาบางชนิดและโมเลกุลอื่น ๆ ที่แย่งกันในการขับถ่าย เหตุผสมรวมทั้งการทานแอลกอฮอล์หรือฟรักโทสมาก และการขาดอาหาร
การผลิตกรดยูริกเพิ่ม
แม้อาหารที่สมบูรณ์ด้วยพิวรีนจะเป็นเหตุสามัญ แต่ก็ยังเป็นเหตุรอง เพราะอาหารเพียงอย่างเดียวไม่พอเป็นเหตุให้กรดยูริกเกินในเลือด ปริมาณพิวรีนในอาหารจะต่าง ๆ กัน และอาหารที่สูงไปด้วยพิวรีนแบบ adenine และ hypoxanthine ก็อาจทำภาวะกรดยูริกเกินในเลือดให้แย่ลงได้มากกว่า
กรดยูริกในเลือดสูงแบบนี้ เป็นภาวะแทรกซ้อนที่สามัญของการปลูกถ่ายอวัยวะ นอกจากความต่าง ๆ กันที่เป็นปกติเนื่องจากปัจจัยทางพันธุกรรม กลุ่มอาการอาการเนื้องอกสลาย (Tumor lysis syndrome) จะทำให้กรดยูริกสูงมากจนกระทั่งไตอาจวาย กลุ่มอาการ Lesch-Nyhan syndrome ก็ยังสัมพันธ์กับกรดยูริกในระดับสูงมากด้วย
การขับถ่ายกรดยูริกลดลง
ยาหลัก ๆ ที่มีบทบาทให้เกิดกรดยูริกเกินในเลือดโดยลดการขับถ่าย ก็คือยากลุ่ม antiuricosuric (เป็นยาเพิ่มกรดยูริกในเลือดและลดกรดยูริกในปัสสาวะ) ยาและสารกัมมันต์อื่น ๆ รวมทั้งยาขับปัสสาวะ, salicylate, pyrazinamide, ethambutol, กรดนิโคตินิก, ciclosporin, 2-ethylamino-1,3,4-thiadiazole, และสารกัมมันต์ที่เป็นพิษต่อเซลล์ (cytotoxic agent)
ระดับตะกั่วที่เพิ่มขึ้นในเลือดมีสหสัมพันธ์อย่างสำคัญกับทั้งสภาพไตเสื่อมและภาวะกรดยูริกเกินในเลือด แม้ความเป็นเหตุผลระหว่างปัจจัยเหล่านี้จะยังไม่ชัดเจน ในงานศึกษากับคนไต้หวัน 2,500 คน ระดับตะกั่วในเลือดที่เกิน 7.5 microg/dL (ซึ่งสูงกว่าปกติเล็กน้อย) มีอัตราส่วนปัจจัยเสี่ยง (odds ratio) ที่ 1.92 (95% CI: 1.18-3.10) สำหรับการทำงานผิดปกติขอ'ไต และ 2.72 (95% CI: 1.64-4.52) สำหรับภาวะกรดยูริกเกินในเลือด
แบบผสม
การทานน้ำตาลฟรักโทสมากจะมีผลอย่างสำคัญต่อภาวะกรดยูริกเกินในเลือด ในงานศึกษาขนาดใหญ่ในสหรัฐอเมริกา การดื่มน้ำอัดลมหวาน ๆ มากกว่า 4 หน่วยต่อวันจะมีผลเป็นอัตราส่วนปัจจัยเสี่ยง (odds ratio) มีภาวะกรดยูริกเกินในเลือดที่ 1.82 เมแทบอลิซึมของฟรักโทสจะรบกวนเมแทบอลิซึมของพิวรีนมีผลให้ผลิตกรดเพิ่มขึ้น โดยมีผลสองอย่าง คือ (1) เพิ่มการเปลี่ยน ATP เป็น inosine และจึงเพิ่มกรดยูริก (2) เพิ่มการสงเคราะห์พิวรีน ฟรักโทสยังห้ามการถ่ายกรดยูริกออก โดยแข่งกับกรดยูริกเพื่อให้ได้โปรตีนขนส่งคือ SLC2A9 การลดการขับกรดยูริกออกของฟรักโทส จะเพิ่มขึ้นในบุคคลที่เสี่ยงทางพันธุกรรมต่อการมีภาวะกรดยูริกเกินในเลือด และ/หรือโรคเกาต์
ส่วนการอดอาหารจะเป็นเหตุให้ร่างกายเผาผลาญเนื้อเยื่อของตนเองที่สมบูรณ์ไปด้วยพิวรีนเพื่อพลังงาน ดังนั้น เหมือนกับอาหารที่มีพิวรีนมาก การอดอาหารจะเพิ่มปริมาณของพิวรีนที่แปลงเป็นกรดยูริก อาหารที่มีแคลอรีต่ำมากและไม่มีคาร์โบไฮเดรตอาจทำให้เกิดภาวะกรดยูริกเกินในเลือดอย่างรุนแรง ดังนั้น การมีอาหารเป็นคาร์โบไฮเดรตบ้างและลดโปรตีน จะช่วยลดกรดยูริก การอดอาหารยังทำให้ไตไม่สามารถกำจัดกรดยูริก เนื่องจากการแข่งขันเพื่อโปรตีนขนส่งระหว่างกรดยูริกกับคีโทน
การรักษา
การตกผลึกกรดยูริก และในนัยตรงกันข้าม การละลายของมัน จะขึ้นอยู่กับความเข้มข้นของกรดในสารละลาย ค่าพีเอช ความเข้มข้นของโซเดียม และอุณหภูมิ ดังนั้น การรักษาจะเปลี่ยนค่าต่าง ๆ เหล่านี้